b'\n_START_ARTICLE_\nJoachim Ernst af Anhalt (1901-1947)\n_START_SECTION_\nTidlige liv\n_START_PARAGRAPH_\nPrins Joachim Ernst af Anhalt blev f\xc3\xb8dt den 11. januar 1901 i Dessau, hovedstaden i Hertugd\xc3\xb8mmet Anhalt, som det fjerde barn og \xc3\xa6ldste overlevende s\xc3\xb8n af den dav\xc3\xa6rende Prins Eduard af Anhalt i hans \xc3\xa6gteskab med Prinsesse Louise Charlotte af Sachsen-Altenburg. Hans far var den tredje s\xc3\xb8n af Hertug Frederik 1. af Anhalt, der herskede over det lille hertugd\xc3\xb8mme Anhalt i det centrale Tyskland. Hans far blev hertug af Anhalt i 1918, samme \xc3\xa5r som han d\xc3\xb8de, da begge hans to storebr\xc3\xb8dre d\xc3\xb8de uden mandlige arvinger._NEWLINE_Prins Joachim Ernst voksede op i Dessau. Han havde fem s\xc3\xb8skende, men hans to \xc3\xa6ldste s\xc3\xb8skende, Prinsesse Frederikke og Prins Leopold, d\xc3\xb8de som sm\xc3\xa5. Han var lillebror til prinsesse Marie Auguste af Anhalt.\n_START_SECTION_\nRegeringstid\n_START_PARAGRAPH_\nJoachim Ernst efterfulgte sin far som hertug af Anhalt ved dennes d\xc3\xb8d den 13. september 1918. P\xc3\xa5 grund af hans unge alder, blev hans farbror prins Aribert af Anhalt udn\xc3\xa6vnt til regent p\xc3\xa5 hans vegne. Joachim Ernsts korte regeringstid oph\xc3\xb8rte allerede den 12. november 1918, hvor prins Aribert abdicerede p\xc3\xa5 hans vegne, da monarkierne blev afskaffet i Tyskland ved Novemberrevolutionen i 1918 umiddelbart f\xc3\xb8r afslutningen af 1. verdenskrig. Hertugd\xc3\xb8mmet blev herefter republik under navnet Fristaten Anhalt.\n_START_SECTION_\nSenere liv\n_START_PARAGRAPH_\nJoachim Ernst d\xc3\xb8de den 18. februar 1947 i Buchenwald koncentrationslejr efter Anden Verdenskrig som fange af Sovjetunionen, hvor den blev kaldt NKVD speciallejr nr. 2. _NEWLINE_Efter Joachim Ernsts d\xc3\xb8d blev positionen som familieoverhovede for fyrstehuset Anhalt omstridt mellem hans \xc3\xa6ldste s\xc3\xb8n,_NEWLINE_Prins Friedrich, og bror Prins Eugen.'